एफ ब्लॉक की समस्याओं को लेकर विभाग से समाधान मांगेंगे नागरिक
एफब्लॉक रेजिडेंशियल वेल्फेयर एसोसिएशन की बैठक श्याम मेहता की अध्यक्षता में एफ ब्लॉक पार्क में हुई। एफ-ब्लॉक की समस्याओं पर विचार विमर्श कर संबंधित विभाग को समाधान के लिए पत्र लिखने का फैसला हुआ।
एसोसिएशन के सचिव इंजीनियर वेद प्रकाश ने बताया कि एफ-ब्लॉक में सफाई व्यवस्था, पेयजल की सप्लाई बढ़ाने, पार्कों के रख-रखाव की व्यवस्था, वाल्मीकि चौक तरफ से बरसाती पानी का मुख्य सड़क पर ठहराव होना, रॉयल प्लाजा के नजदीक स्थित पार्क के बाहर पार्किंग की उचित व्यवस्था पार्क में क्रिकेट खेलने से रही समस्याओं इत्यादि मुद्दों पर विचार विमर्श किया गया और आगामी रूप रेखा तैयार की गई। इस बैठक में कोषाध्यक्ष पूर्ण चंद सुखीजा, उप प्रधान रतनलाल बामनिया, पूर्व सचिव देवेंद्र मेहता, पूर्व कोषाध्यक्ष बिमल, मनोज पाहवा, मनीष बजाज, भरत सरदाना, राकेश जग्गा, दीपक मेहता, अश्विनी सरदाना, खूब चंद सरदाना धर्मचंद मेहता, श्री महर्षि वाल्मीकि मंदिर के प्रधान शिशुपाल चंडालिया मौजूद थे।
hin_Deva hin_Deva hin_Deva